
ROMÂNIA

JUDETUL VRANCEA

CONSILIUL LOCAL

AL MUNICIPIULUI FOCSANI
 HOTĂRÂRE
       Pentru, modificarea anexei nr. 2 la Hotărârea Consiliului Local al Municipiului
                    Focsani nr. 127/2016 privind aprobarea organigramei, statului de funcţii
                    şi  numărului de personal pentru Primăria Municipiului Focşani, cu 

                    modificările şi completările ulterioare

Consiliul Local al Municipiului Focşani, judeţul Vrancea, întrunit în şedinţa ordinară;
- analizând proiectul de hotărâre iniţiat de Primarul Municipiului Focşani,  raportul Direcţiei resurse umane şi coordonare unităţi subordonate la nr. 83554/12.12.2016 prin care se propune,  modificarea anexei nr. 2 la Hotărârea Consiliului Local al Municipiului Focşani nr. 127/2016 privind aprobarea organigramei, statului de funcţii şi  numărului de personal pentru Primăria Municipiului Focşani, cu modificările şi completările  ulterioare şi rapoartele finale ale concursurilor  nr. 80081/24.11.2016, nr. 80082/24.11.2016, nr. 80083/24.11.2016, nr. 80084/24.11.2016 şi nr. 80087/24.11.2016 şi avizul favorabil al Comisiei de buget şi administraţie publică;


- în temeiul art. 64 din Legea nr. 188/1999 privind Statutul funcţionarilor publici, republicată în anul 2007, cu modificările şi completările ulterioare, art. 121, alin. (1), lit. “a” şi alin. (2), lit. “a” şi art. 125, alin. (1) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;

-   în conformitate cu prevederile Legii – cadru  nr. 284/2010 privind salarizarea unitară a personalului plătit din fondurile publice, cu modificările şi completările ulterioare şi ale Ordonanţei de Urgenţă a Guvernului  nr. 57/2015, privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, cu modificările şi completările ulterioare;

-  în baza art. 36 alin. (2) lit. „a” şi  alin. (3) lit.”b” şi în temeiul art. 45 alin. (1) din Legea nr. 215/2001  privind  administraţia publică locală, republicată, cu modificările şi completările ulterioare; 
HOTĂRĂŞTE:

Art. 1. Modificarea anexei nr. 2 la Hotărârea Consiliului Local al Municipiului Focşani nr. 127/2016 privind aprobarea organigramei, statului de funcţii şi  numărului de personal pentru Primăria Municipiului Focşani, cu modificările şi completările  ulterioare, după cum urmează:

- transformarea postului de inspector clasa I gradul profesional principal, care figurează la Compartiment buget, contabilitate – Serviciul buget, contabilitate – Direcţia economică, la numărul curent 35, în post de inspector clasa I gradul profesional superior;

- transformarea postului de inspector clasa I gradul profesional principal, care figurează la Compartiment constatare, impunere – Serviciul de impozite şi taxe locale – Direcţia economică, la numărul curent 53, în post de inspector clasa I gradul profesional superior;
- transformarea postului de consilier clasa I gradul profesional principal, care figurează la Compartiment romi – Direcţia resurse umane şi coordonare unităţi subordonate, la numărul curent 189, în post de consilier clasa I gradul profesional superior;

-2-

- transformarea postului de inspector  clasa I gradul profesional asistent, care figurează la Compartiment relaţii cu publicul, informare publică – Serviciul comunicare,  la numărul curent 213, în post de inspector  clasa I gradul profesional principal;

- transformarea postului de inspector clasa I gradul profesional principal, care figurează la Compartiment contracte, achiziţii, energetic,  la numărul curent 234, în post de inspector clasa I gradul profesional superior.

          Art.  2.  Prezenta   hotărâre   va    fi  comunicată  de  către   Serviciul  administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate şi Direcţia economică.
     PREŞEDINTE DE ŞEDINŢĂ,
                    Radu Niţu
                                                                                                   Contrasemnează,

                                                                              SECRETARUL MUNICIPIULUI FOCŞANI

                                                                                                 Corhană Eduard Marian
Municipiul Focsani, 22  Decembrie 2016
Nr. 510
CP/1ex.

